CELEX: 32011D0078
Language: hr
Date: 2011-02-03 00:00:00
Title: 2011/78/EU: Odluka Komisije od 3. veljače 2011. o određenim mjerama sprečavanja prijenosa virusa afričke svinjske kuge iz Rusije u Uniju (objavljeno dokumentom pod brojem C(2011) 503)  Tekst značajan za EGP

03/Sv. 60
            
            
               HR
            
            
               Službeni list Europske unije
            
            
               220
            
         32011D0078
   
               L 030/40
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 3. veljače 2011.
   o određenim mjerama sprečavanja prijenosa virusa afričke svinjske kuge iz Rusije u Uniju
   (objavljeno dokumentom pod brojem C(2011) 503)
   (Tekst značajan za EGP)
   (2011/78/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (1), a posebno treću alineju njezinoga članka 22. stavka 1.,
   budući da:
   
               (1)
            
            
               Afrička svinjska kuga je veoma zarazna virusna infekcija domaćih svinja i divljih svinja, s potencijalom vrlo ozbiljnog i brzog širenja, bez obzira na nacionalne granice.
            
         
               (2)
            
            
               Od 2007. Rusija izvještava o brojnim izbijanjima afričke svinjske kuge među svinjama i divljim svinjama diljem države.
            
         
               (3)
            
            
               U siječnju 2011. prijavljeno je izbijanje afričke svinjske kuge blizu granica Unije, u regiji Saint Peterburg. Prisutnost te bolesti u blizini granica Unije predstavlja ozbiljnu opasnost za populacije životinja u Uniji.
            
         
               (4)
            
            
               Prema Direktivi Vijeća 64/432/EEZ (2) pojedini prijevoznici dužni su za svako vozilo koje se koristi za prijevoz životinja zadržati registar s podacima o čišćenju i dezinfekciji najmanje 3 godine.
            
         
               (5)
            
            
               Zabranjen je uvoz svinja i svinjskog mesa iz Rusije, međutim virus koji uzrokuje bolest nalazi se također i u kontaminiranom okolišu izvan životinje domaćina i može se unijeti u Uniju vozilima koja prevoze svinje.
            
         
               (6)
            
            
               Zato je nužno poduzeti određene zaštitne mjere na razini Unije vodeći računa o opasnosti od širenja te bolesti, preživljavanju virusa u okolišu te mogućim pravcima njegovog prijenosa. Posebno je nužno osigurati da su vozila kojima se prevoze svinje i koja ulaze u Uniju iz Rusije primjereno očišćena i dezinficirana.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   U smislu ove Odluke „vozilo za prijevoz životinja” znači svako vozilo koje se koristi za prijevoz svinja.
   Članak 2.
   Države članice dužne su osigurati da operator ili vozač vozila za prijevoz životinja po prispijeću iz Rusije na točki ulaza na područje Unije predoči podatke nadležnom tijelu države članice kojima dokazuje da je vozilo očišćeno i dezinficirano nakon posljednjeg istovara svinja.
   Ti se podaci predočuju u obliku deklaracije kako je navedeno u Prilogu I. ili na neki drugi istovrijedan način. Ako se podaci predočuju na neki drugi način, oni moraju obuhvaćati stavke navedene u tom Prilogu. Original deklaracije zadržava nadležno tijelo, a kopiju operator/vozač vozila za prijevoz životinja.
   Članak 3.
   Nadležno tijelo države članice na mjestu ulaza u Uniju dužno je pregledati vozilo za prijevoz životinja koje ulazi na državno područje Unije iz Rusije kako bi ustanovilo je li očišćeno i dezinficirano na zadovoljavajući način.
   Ako su čišćenje i dezinfekcija provedeni na zadovoljavajući način, nadležno tijelo izdaje certifikat u skladu s obrascem navedenim u Prilogu II. Original certifikata zadržava operator/vozač vozila za prijevoz životinja, a kopiju zadržava nadležno tijelo.
   Ako čišćenje i dezinfekcija nisu provedeni na zadovoljavajući način, nadležno tijelo smije:
   
               (a)
            
            
               odbiti ulazak na državno područje Unije vozila za prijevoz životinja; ili
            
         
               (b)
            
            
               podvrgnuti vozilo za prijevoz životinja pravilnom čišćenju i dezinfekciji na mjestu koje odredi nadležno tijelo, što je moguće bliže točki ulaska na područje Unije u pojedinoj državi članici.
            
         Članak 4.
   Ova je Odluka upućena državama članicama.
   
      Sastavljeno u Bruxellesu 3. veljače 2011.
      
         
            Za Komisiju
         
         John DALLI
         
            Član Komisije
         
      
   
   
      (1)  SL L 24, 30.1.1998., str. 9.
   
      (2)  SL 121, 29.7.1964., str. 1977/64.
   
      PRILOG I.
      
         Obrazac deklaracije koju izdaje operator/vozač vozila za prijevoz životinja
      
      Ja, operator/vozač vozila za prijevoz životinja…, izjavljujem da:
      
         (umetnuti broj registarske tablice)
      
      
                  —
               
               
                  najnoviji istovar životinja obavljen je u:
                  
                              Država, regija, mjesto
                           
                           
                              Datum
                              (dd.mm.gg)
                           
                           
                              Vrijeme
                              (hh:mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  nakon istovara vozilo za prijevoz životinja podvrgnuto je čišćenju i dezinfekciji. Očišćeni su i dezinficirani prostor za stoku, utovarna rampa, kotači i vozačeva kabina te zaštitna odjeća/čizme koja je korištenja kod istovara.
                  Čišćenje i dezinfekcija provedeni su:
                  
                              Država, regija, mjesto
                           
                           
                              Datum
                              (dd.mm.gg)
                           
                           
                              Vrijeme
                              (hh:mm)
                           
                        
                               
                           
                           
                               
                           
                           
                               
                           
                        
                               
                           
                        
            
                  —
               
               
                  sredstvo za dezinfekciju korišteno je u koncentraciji preporučenoj od strane proizvođača (navedite tvar i njezinu koncentraciju): …
                  
                              Datum
                           
                           
                              Mjesto
                           
                           
                              Potpis operatora/vozača
                           
                        
                               
                           
                           
                               
                           
                           
                               
                           
                        
                              Naziv operatora/vozača vozila za prijevoz stoke i njegova poslovna adresa (velikim slovima) ….
                           
                        
            
   
      PRILOG II.
      
         Certifikat o čišćenju i dezinfekciji vozila za prijevoz životinja koje se koristilo za prijevoz svinja a koje ulazi na područje Unije iz Rusije
      
      Ja, dolje potpisani službenik, potvrđujem da sam pregledao:
      
                  1.
               
               
                  vozilo za prijevoz stoke (vozila) registarskih tablica … danas i vizualnom kontrolom ustanovljeno je da je područje utovara očišćeno na zadovoljavajući način,
                  (umetnuti broj(eve) registarskih tablica)
               
            
                  2.
               
               
                  podatke koji se predočuju u obliku deklaracije kako je navedeno u Prilogu I. Odluci Komisije 2011/78/EU ili na drugi istovrijedni način koji obuhvaća stavke navedene u Prilogu I. Odluci 2011/78/EU.
                  
                              Datum
                           
                           
                              Vrijeme
                           
                           
                              Mjesto
                           
                           
                              Nadležno tijelo
                           
                           
                              Potpis službene osobe (1)
                              
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                        
                              Žig:
                           
                           
                              Naziv velikim slovima:
                              …
                           
                        
            
         (1)  Boja žiga i potpisa mora se razlikovati od boje ostalog teksta.